
δίου (Γ.Π.Σ.) Συκιάς Ν. Χαλκιδικής . 2 

Χαρακτηρισμός ως διατηρητέου του κτιρίου που βρίσκεται στο Δήμο 
Πειραιά (Ν. Αττικής) επί της οδού Φίλωνος 13 και καθορισμός 
ειδικών όρων και περιορισμού δόμησης . 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 535 (1) 

Κήρυξη αναδασωτέας έκτασης 8,950 στρεμμάτων στη θέση «Άγιοι 
Απόστολοι» Κοινότητας Καλίτσαινας Νομού Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκέντρωσης», 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 


2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν.998/79 «περί προστασίας των δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις δ/γές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την 672/11.3.92 πρόταση του Δασαρχείου Κυπαρισσίας «περί 
κηρύξεως αναδασωτέας, της αναφερομένης στο θέμα έκτασης», αποφα¬ 
σίζουμε: 

Κηρύσσουμε αναδασωτέα με σκοπό την προστασία για την επαναδη- 
μιουργία της δασικής βλάστησης που καταστράφηκε από πυρκαγιά στις 
16.1.1992 την δημόσια δασική έκταση, εμβαδού οκτώ στρεμμάτων 
και εννιακοσίων πενήντα τετραγωνικών μέτρων που βρίσκεται στη θέση 
«Άγιοι Απόστολοι» Κοινότητας Καλίτσαινας Ν. Μεσσηνίας, προσδιορί¬ 
ζεται από τα στοιχεία 1,2,3,4....24,25,26,27,1 και έχει όρια: 

Ανατολικά: Επαρχιακή οδό-άσφαλτος Αυλώνας-Καλλίτσαινας, δη¬ 
μόσια δασική έκταση και μονοπάτι 

Δυτικά: Δημόσια δασική έκταση 

Βόρεια: Δημόσια δασική έκταση 

Νότια: Δημόσια δασική έκταση και επαρχιακή οδό Αυλώνας- 
Καλλίτσαινας 

Όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής προβλέπεται φυσική αναγέννηση της δα¬ 
σικής βλάστησης που καταστράφηκε. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καλαμάτα, 18 Μαρτίου 1992 
Ο Νομάρχης 

ΝΙΚΟΛΑΟΣ ΠΑΠΑΔΟΠΟΥΛΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 4246/579 (2) 

Κίνηση της διαδικασίας σύνταξης του Γενικού Πολεοδομικού Σχεδίου 
(Γ.Π.Σ.) Συκιάς Ν. Χαλκιδικής. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 3 παρ. 1 του Ν. 1337/1983 (ΦΕΚ 33/ 
14.3.1983 τ.Α’) για την «Επέκταση των πολεοδομικών σχεδίων, οικι¬ 
στική ανάπτυξη και σχετικές ρυθμίσεις». 

2. Τις διατάξεις του Ν. 1558/1985 «Κυβέρνηση και Κυβερνητικά 


Όργανα» (ΦΕΚ 137/Α) και ειδικότερα το άρθρο 23 παρ. 1, αποφασί¬ 
ζουμε: 

Την κίνηση της διαδικασίας σύνταξης του Γενικού Πολεοδομικού 
Σχεδίου (Γ.Π.Σ.) Συκιάς Ν. Χαλκιδικής τα όρια του οποίου φαίνονται 
στο σχετικό πρωτότυπο διάγραμμα σε κλίμακα 1:25.000 που θεωρή¬ 
θηκε από τον Προϊστάμενο της Διεύθυνσης Τοπογραφικών Εφαρμογών 
με την υπ’ αριθ. 4246/1992 πράξη του και που αντίτυπό του σε φωτο¬ 
σμίκρυνση δημοσιεύεται με την παρούσα απόφαση. 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Ιανουάριου 1992 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 

Αριθ. 51310/1823 (3) 

Χαρακτηρισμός ως διατηρητέου του κτιρίου που βρίσκεται στο Δήμο 

Πειραιά (Ν. Αττικής) επί της οδού Φίλωνος 13 και καθορισμός ειδι¬ 
κών όρων και περιορισμού δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του Ν. 1577/1985 “ΓΟΚ” και άλλες σχετικές διατάξεις» (Α' 91). 

2. Την Υ.1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702/4.9.1991). 

3. Την 92554/2077/17.10.1991 απόφαση «Μεταβίβαση αρμο¬ 
διοτήτων του Υφυπουργού Περιβάλλοντος, Χωροταξίας και Δημοσίων 
Έργων στον Γενικό Γραμματέα, στους Γενικούς Διευθυντές και στους 
Προϊσταμένους Διευθύνσεων και Τμημάτων του Υπουργείου Περιβάλ¬ 
λοντος, Χωροταξίας και Δημοσίων Έργων» (ΦΕΚ 858/Β/ 
18.10.1991). 

4. Την από 21.5.1991 αιτιολογική έκθεση της Δ/νσης Πολεοδομι- 
κού Σχεδιασμού, τμήμα Παραδοσιακών Οικισμών. 

5. Το 84843/11411/21.5.1991 έγγραφο της Δ/νσης Πολεοδομι- 
κού Σχεδιασμού, με το οποίο η παραπάνω αιτιολογική έκθεση κοινοποι¬ 
ήθηκε στους ενδιαφερομένους. 

6. Το γεγονός ότι παρήλθε άπρακτη η προθεσμία που προβλέπεται 
από την παρ. 2 του άρθρου 4 του Ν. 1577/1985 «ΓΟΚ» (Α' 210), χω¬ 
ρίς να περιέλθουν στην Δ/νση Πολεοδομικού Σχεδιασμού, Τμήμα Πα¬ 
ραδοσιακών Οικισμών τυχόν αντιρρήσεις του ενδιαφερομένου Δημήτρη 
Νικολόπουλου, φερόμενου ως ιδιοκτήτη του επί της οδού Φίλωνος 13 
ακινήτου. 

7. Το 233 Δ/27.12.91 Υ.Σ. της Δ/νσης Πολ. Σχεδιασμού Τμήμα 
Παραδοσιακών Οικισμών, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται εντός του 
ρυμοτομικού σχεδίου Δήμου Πειραιά (Ν. Αττικής) και ειδικότερα στην 
π’εριοχή που έχει χαρακτηρισθεί ως Ιστορικό Κέντρο με το από 


27.8.1992 Π.Δ/γμα (Δ' 4,10/82) και επί της οδού Φίλωνος 13 φερό- 
μενο ως ιδιοκτησία ΔημητρΤου Νικολόπουλου, όπως φαίνεται σημειω¬ 
μένο με μαύρη γραμμή εντός του χρωματισμένου κύκλου στο σχετικό 
πρωτότυπο διάγραμμα σε κλίμακα 1:2.500, που θεωρήθηκε από τον 
Προϊστάμενο της Δ/νσης Τοπογραφικών Εφαρμογών με την 51310/ 
1992 πράξη του και που αντίτυπό του σε φωτοσμίκρυνση δημοσιεύεται 
με την παρούσα απόφαση. 

2. Στο προτεινόμενο ως διατηρητέο κτίριο απαγορεύεται κάθε αφαί¬ 
ρεση, αλλοίωση ή καταστροφή των επί μέρους αρχιτεκτονικών στοι¬ 
χείων του. Μεταγενέστερα τμήματα προσθηκών καθ’ ύψος ή κατ’ επέ¬ 
κταση που αλλοιώνουν το αρχικό κτίριο πρέπει να αφαιρεθούν μετά από 
έγκριση της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση, καθώς και 
επεμβάσεις για λόγους λειτουργικούς εφόσον δεν αλλοιώνεται ο αρχιτε¬ 
κτονικός χαρακτήρας των διατηρητέων κτιρίων. 

4. Αιτήσεις για προσθήκη αποστέλλονται από την πολεοδομική υπη¬ 
ρεσία με γνώμη της Επιτροπής Πολεοδομικού και Αρχιτεκτονικού 
Ελέγχου (ΕΠΑΕ) στην αρμόδια Υπηρεσία του ΥΠΕΧΩΔΕ για ειδική 
ρύθμιση σύμφωνα με το άρθρο 4 του Ν. 1577/1985 περί «ΓΟΚ» εφό¬ 
σον δεν παραβλάπτεται το διατηρητέο κτίριο. 

5. Απαγορεύεται η τοποθέτηση φωτεινών ή μη επιγραφών και δια¬ 
φημίσεων στα διατηρητέα κτίρια. Επιτρέπεται μόνο η τοποθέτηση επι¬ 
γραφών περιορισμένων διαστάσεων, που πληροφορούν την χρήση των 
χώρων του κτιρίου. 

6. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου, καθώς και για την τοποθέτηση επιγραφών, απαιτεί¬ 
ται η έγκριση της Επιτροπής Πολεοδομικού και Αρχιτεκτονικού Ελέγ¬ 
χου (ΕΠΑΕ). 

7. Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Μαρτίου 1992 

Με εντολή Υπουργού 
Ο Γενικός Γραμματέας 
ΒΑΣΙΛΗΣ ΚΟΡΚΟΛΟΠΟΥΛΟΣ 

